Beurtkrag: Só lyk Donderdag se vooruitsigArgieffoto Geen beurtkrag word vir Donderdag voorspel nie. Eskom het Woensdagaand gesê hy beplan nie om vandag beurtkrag in te stel nie. Dít nadat Suid-Afrikaners Woensdag ook beurtkrag vrygespring het. Luidens ’n verklaring het die kragvoorsiener bykomende eenhede bygekry en is sy noodreserwes tans op voldoende vlakke. Die stelsel bly egter kwesbaar en beurtkrag kan enige tyd op kort kennisgewing ingestel word sou daar enige verandering wees. Onbeplande kragonderbrekings het Woensdag omstreeks 15:50 op 10 086 MW gestaan. Verbruikers word gemaan om elektrisiteit spaarsamig te gebruik.